**Община Гурково съобщава на всички собственици или ползватели на животновъдни обекти с пасищни селскостопански животни, че има промяна в ЗСПЗЗ**

*На основание чл. 37и от Закона за собствеността и ползването на земеделските земи  
(ЗСПЗЗ), в изпълнение на Решение №183/31.01.2025 г. на Общински съвет-Гурково*

Община Гурково съобщава на всички собственици или ползватели на животновъдни обекти с пасищни селскостопански животни, регистрирани в Интегрираната информационна система на Българската агенция по безопасност на храните (БАБХ) на територията на община Гурково, в изпълнение на разпоредбата на чл. 37и, ал. 5 от ЗСПЗЗ, която е в сила от1.01.2025 г., че лицата по ал. 1 (собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на БАБХ, нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земите по чл. 3 7в, ал. 3, т. 2 и по чл. 3 7ж, ал. 5), **подават заявление до Областна дирекция „Земеделие” гр. Стара Загора в срок до 10 март.**

**Заявлението е по образец, утвърден от министъра на земеделието и храните, и се отнася за следващата календарна година.** Към заявлението лицата прилагат декларация, че не са свързани лица по смисъла на Търговския закон с лица, които не са изплатили задълженията си по чл. 34, ал. 6, по чл. 37в, ал. 7 за земите по чл. 37в, ал. 3, т. 2 и по чл. 37ж, ал. 11 за земитепо чл. 37ж, ал. 5 за предходните стопански години, както и задълженията си към държавния и общинския поземлен фонд.

**Пасищата, мерите и ливадите от общинския поземлен фонд се отдават под наем или аренда без търг или конкурс** на собственици или ползватели на животновъдни обекти с пасищни селскостопански животни, регистрирани в Интегрираната информационна системана БАБХ, **съобразно броя и вида на регистрираните селскостопански животни. Срокът на договора е за не по-малко от 5 (пет) календарни години, който започва да тече от следващата календарна година.**

Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от общинския поземлен фонд за годината, и размера на средното годишно рентно плащане за землището в общината за пасища, мери и ливади.

Списъкът за индивидуално ползване на пасища, мери и ливади по категории и площ е  
обявен на интернет страницата на Община Гурково.